5.PIELIKUMS

Iepirkumam

“Degvielas iegāde Cesvaines pašvaldības autotransportam un tehnikai”,

## identifikācijas numurs CND 2019/5

## LĪGUMS

Par Degvielas iegādi Cesvaines pašvaldības autotransportam un tehnikai

Cesvainē, ….. gada ………

**Cesvaines novada dome**, reģistrācijas Nr.90000054727, juridiskā adrese Pils iela 1A, Cesvaine, Cesvaines novads, LV-4871 (turpmāk – Pasūtītājs), kuru saskaņā ar likuma “Par pašvaldībām” 62.pantu un Cesvaines novada domes 2009.gada 24.jūlija saistošajiem noteikumu Nr.3 „Cesvaines novada pašvaldības nolikums” 17.4. punktu pārstāv domes priekšsēdētājs Vilnis Špats, no vienas puses, un

**…….** reģistrācijas Nr……. juridiskā adrese ………. (turpmāk – Pārdevējs), kuru pārstāv tās ……………… no otras puses, (turpmāk abi kopā - Puses vai katrs atsevišķi arī – Puse

pamatojot ar iepirkuma “Degvielas iegāde Cesvaines pašvaldības autotransportam un tehnikai” , identifikācijas numurs CND 2019/5 nolikuma prasībām, Pārdevēja piedāvājumu un iepirkumu komisijas pieņemto lēmumu, par līguma slēgšanas tiesību piešķiršanu (turpmāk tekstā – Iepirkums), no brīvas gribas, bez maldības, viltus un spaidiem noslēdz šāda satura Līgumu (turpmāk – Līgums):

1. **LĪGUMA PRIEKŠMETS**
   1. Pārdevējs pārdod un Pircējs pērk degvielu (benzīnu 95 E un dīzeļdegviela (DD), turpmāk tekstā -Degviela).
   2. Degvielas iegāde notiek pēc Pircēja faktiskās vajadzības, Pārdevēja degvielas uzpildes stacijās (turpmāk – DUS) Latvijas Republikas teritorijā, stacijās saskaņā ar degvielas uzpildes staciju sarakstu.
   3. Paredzamais iegādājamās Degvielas apjoms:
      1. benzīns 95E – 8 000 litri;
      2. dīzeļdegviela – 28 000 litri.
   4. Pārdevējs apliecina, ka visām piedāvātajām degvielas (95E un DD) markām kvalitāte ir apstiprināta ar normatīvajos aktos noteiktajā kārtībā akreditētas atbilstības novērtēšanas institūcijas izsniegtu atbilstības sertifikātu.
2. **LĪGUMCENA UN NORĒĶINU KĀRTĪBA**
   1. Līguma darbības laikā Degvielas cena ir DUS Degvielas iegādes brīdī spēkā esošā 1 (vienas) litra mazumtirdzniecības cena euro, ieskaitot pievienotās vērtības nodokli, kurai tiek piemērota Līguma 2.4. punktā noteiktā atlaide visā Līguma darbības laikā. Kopējā līgumcena ir līdz EUR ………………
   2. Pircējs pērk Degvielu ar bezskaidras naudas norēķiniem.
   3. Degvielas cenu atlaides ir noteiktas atbilstoši iepirkuma „ Degvielas iegāde Cesvaines pašvaldības transportam un agregātiem”, iepirkuma identifikācijas Nr. CND 2019/5 rezultātiem un Pārdevēja iesniegtajam piedāvājumam. Līguma darbības laikā tās netiek mainītas.
   4. Pārdevējs Degvielu pārdod Pircējam, piemērojot sekojošas atlaides no degvielas mazumtirdzniecības cenas visā Līguma darbības laikā:
      1. benzīns 95E – tiek piemērota atlaide ………% apmērā no mazumtirdzniecības viena litra konkrētā brīža benzīna cenas;
      2. dīzeļdegviela – tiek piemērota atlaide ………% apmērā no mazumtirdzniecības viena litra konkrētā brīža dīzeļdegvielas cenas.
   5. Samaksu par iegādāto degvielu Pircējs veic vienu reizi mēnesī par iepriekšējā mēnesī iegādāto degvielu, pamatojoties uz Pārdevēja iesniegtu rēķinu.
   6. Līguma izpildes laikā līdz katra mēneša 6. (sestajam) datumam par iepriekšējo periodu – kalendāro mēnesi Pārdevējs iesniedz Pircējam pārskatu par Karšu konta stāvokli, kurā ir norādītas visas ar Kartēm veiktās operācijas (transakcijas), saņemtās Degvielas veids, daudzums, cena, atlaide, apmaksas summa, un elektroniski parakstītu rēķinu, tajā norādot Puses, to rekvizītus, iepirkuma līguma numuru, Degvielas cenu, summu ar pievienotās vērtības nodokli, pievienotās vērtības nodokli, saņemtās Degvielas veidu, nosūtot to elektroniski uz Pircēja kontaktpersonas e-pastu.
   7. Visus rēķinus, ko Pārdevējs izraksta Pircējam, Pārdevējam ir tiesības sagatavot automatizēti, un tie ir derīgi bez paraksta.
   8. Pircējs par saņemto Degvielu norēķinās 10 (desmit) darba dienu laikā no dienas, kad Pārdevējs iesniedzis preču pavadzīmi – rēķinu.
   9. Par apmaksas dienu tiek uzskatīta diena, kurā Pircējs veicis bankas pārskaitījumu uz Pārdevēja kontu.
   10. Gadījumā, ja Pircējs DUS iegādājas citu preci, kas nav minēta Līguma 1.1. punktā, tad Pārdevējs par to izraksta atsevišķu rēķinu atbilstoši Līguma 2.7. punktam un uz tā apmaksu attiecas Līguma 2.8 punkta noteikumi .
   11. Līguma summā ir ietvertas visas Degvielas iegādes izmaksas, tajā skaitā, izmaksas, kas saistītas ar Kartes izgatavošanu, izsniegšanu, apkalpošanu un nepieciešamo atļauju iegūšanu no trešajām personām, transporta izdevumi, garantijas, visi nodokļi, nodevas un citas izmaksas, kas nepieciešamas savlaicīgai un kvalitatīvai Līguma izpildei.
   12. Kopējā faktiskā līgumcena veidojas atkarībā no Pircēja iegādātā degvielas daudzuma Pārdevēja DUS un degvielas iegādes cenas. Līguma darbības laikā Pircēja plānotais degvielas, daudzums, ko vēlas iegādāties, var mainīties.

**3. DEGVIELAS IEGĀDES KĀRTĪBA**

* 1. Pircējs Degvielu var saņemt Pārdevēja DUS Latvijas teritorijā, pēc nepieciešamības, 24 (divdesmit četras) stundas diennaktī, 7 (septiņas) dienas nedēļā, visā Līguma darbības laikā.
  2. Pircējs iegādājas Degvielu Pārdevēja DUS izmantojot Pārdevēja izsniegtās degvielas kredītkartes (turpmāk tekstā- Karte).
  3. Pārdevējs izsniedz Pircējam 12 (divpadsmit) Kartes 5 (piecu) darba dienu laikā no Līguma parakstīšanas dienas, saskaņojot saņemšanas vietu un laiku ar Pircēja pilnvaroto personu.
  4. Līguma 3.3. punktā norādīto Karšu kopējais kredītlimita apjomam 1 (viena) kalendārā mēneša ietvaros ir noteikts EUR …….. kas nepieciešamības gadījumā var tikt palielināts.
  5. Pārdevējs, konstatējot faktu, ka Pircējs degvielu saņēmis vairāk nekā noteiktais kredītlimits, aptur pakalpojuma sniegšanu Pircējam. Pakalpojumu sniegšana tiek atjaunota pēc tam, kad Pircējs ir veicis norēķinus par saņemto degvielu
  6. Pārdevējs nodrošina, lai par katru Degvielas saņemšanas reizi DUS, uzreiz pēc veiktās operācijas ar Karti, Pircēja pārstāvim (attiecīgās Degvielas kartes lietotājam) tiktu izsniegta izdruka – čeks par veikto operāciju, kurā ir norādīts saņemtās Degvielas veids, daudzums, summa, datums, laiks, Kartes numurs un cita Latvijas Republikas spēkā esošajos normatīvajos aktos paredzētā informācija.
  7. Gadījumā, ja Karte tiek bojāta, Pārdevējs bez papildus samaksas apmaina to pret derīgu, 10 (desmit) dienu laikā pēc informācijas iesniegšanas.
  8. Parakstot Līgumu Pārdevējs apzinās, ka Pircējam nav pienākums Līguma darbības laikā iepirkt Degvielu no Pārdevēja par visu Līgumā noteikto Līguma kopējo summu.

1. **DEGVIELAS KVALITĀTE**
   1. Pārdevējs garantē, ka visā līguma darbības laikā piegādājamās degvielas kvalitāte atbilst Latvijas Republikas spēkā esošajām prasībām un izsniegtajā sertifikātā norādītajiem parametriem.
   2. Gadījumā, kad ir iegādāta nekvalitatīva un Latvijas Republikas spēkā esošajos normatīvajos aktos noteiktajā standartā neatbilstoša Degviela, kā rezultātā Pircējam ir radušies zaudējumi, Puses par to sagatavo aktu, pieaicinot neatkarīgu ekspertu. Pārbaudes Pircējs apmaksā par saviem līdzekļiem, bet, ja Degvielas kvalitāte ir neatbilstoša uzrādītajai Degvielas kvalitātei, eksperta pakalpojumus apmaksā Pārdevējs.
   3. Pārdevējs atlīdzina Pircējam visus zaudējumus, kas tam radušies nekvalitatīvas un Latvijas Republikas spēkā esošajos normatīvajos aktos noteiktajā standartā neatbilstošas Degvielas lietošanā (autotransporta remonts un detaļu remonts u.c.) 5 (piecu) darba dienu laikā pēc Pircēja pretenzijas un tās pamatojošo dokumentu saņemšanas un akta sagatavošanas
2. **PUŠU TIESĪBAS UN PIENĀKUMI**
   1. **Pircēja pienākumi un tiesības**
      1. Pircējam ir pienākums veikt samaksu par Degvielu šajā līgumā noteiktajos termiņos un kārtībā
      2. Pircējam ir pienākums nodrošināt Pārdevēju ar nepieciešamās informācijas saņemšanu savlaicīgai Karšu izgatavošanai;
      3. Pircējam ir pienākums ieverot Pārdevēja norādījumus, kas attiecas uz Karšu izmantošanu.
         1. Ja Karte tiek pazaudēta vai prettiesiski nonāk trešās personas valdījumā, par to nekavējoties jāziņo Pārdevējam rakstiskā veidā pa faksu …….. e-pastu: [……..](mailto:birojs@astarte.lv) un mutiski pa tālruni ……………..
      4. Pircējam ir tiesības lauzt šo Līgumu atbilstoši Līguma noteikumiem
      5. Pircējam ir tiesības pieprasīt informāciju no Pārdevēja par karšu limitiem un citu sev nepieciešamo informāciju šī Līguma darbība slaikā.
   2. **Pārdevēja pienākumi un tiesības**
      1. Pārdevējam ir pienākums pārdot Degvielu Līguma darbības laikā atbilstoši Līgumam un Latvijas Republikas normatīvo aktu prasībām;
      2. Pārdevējam ir pienākums nodrošināt drošu piekļuvi DUS Degvielas saņemšanai;
      3. Pārdevējam ir pienākums izgatavot un izsniegt Pircējam degvielas kredītkartes (turpmāk tekstā – Kartes) saskaņā ar šī Līguma nosacījumiem.
      4. Ja Pircēja autotransportam nepieciešams remonts, kas ir saistīts ar Pārdevēja pārdoto nekvalitatīvo Degvielu un kas ir Pircēja pamatots un pierādīts, Pārdevējam ir pienākums segt visus izdevumus, kas saistīti ar nepieciešamajiem remontiem Pasūtītāja norādītajā termiņā
      5. Pārdevējs apņemas nodrošināt Degvielas pārdošanu visās Pārdevēja degvielas uzpildes stacijās.
      6. Gadījumā, ja Pircējs no viņa neatkarīgu iemeslu dēļ (piem. elektroenerģijas padeves pārtraukšana), nevar patstāvīgi iegādāties Degvielu, bet Degvielas iegāde ir iespējama ar Pārdevēja tehnisko līdzekļu un transporta palīdzību, tad Pārdevējs apņemas piegādāt Degvielu Pircēja noteiktajā vietā un laikā Cesvaines novada teritorijā.

**6.PUŠU ATBILDĪBA**

* 1. Puses apņemas izpildīt Līgumā noteiktās savstarpējās saistības noteiktajos termiņos un apmēros.
  2. Puses ir pilnīgi atbildīgas par visas nepieciešamās informācijas laicīgu nodošanu otrai Pusei, ja tas attiecas uz Līgumā noteikto saistību izpildi.
  3. Pārdevējs ir atbildīgs par Līguma 3.3. punktā noteikto Kartes izsniegšanas termiņa ievērošanu. Šo saistību neizpildes gadījumā Pircējs ir tiesīgs prasīt Pārdevējam līgumsoda samaksu 0,2% (nulle komats divi procenti) apmērā no maksimālās iespējamās Līgums summas par katru saistības izpildes kavējuma dienu, bet ne vairāk kā 10% (desmit procenti) no kopējās maksimālās iespējamās Līguma summas, ko aprēķina, ņemot vērā maksimālo degvielas daudzumu (1.3.punkts).
  4. Līguma saistību neizpildes vai nepienācīgas izpildes gadījumā vainīgā Puse atlīdzina otrai Pusei radītos tiešos zaudējumus.
  5. Zaudējumi, kuri Pircējiem radušies, lietojot nekvalitatīvu Pārdevēja degvielu un ir atbilstoši pierādīti ar kompetentas institūcijas slēdzienu, tiek ieturēti ieskaita kārtībā, par zaudējumu summu samazinot Pārdevējam veicamo maksājumu, pamatojoties uz abpusēji parakstītu aktu un tajā fiksētu zaudējumu apmēru.
  6. Ar šo līgumu saistīto maksājumu termiņu kavējumu, Puses maksā līgumsodu 0,2% (nulle komats divi procenti) apmērā no nokavētā maksājuma summas par katru nokavēto kalendāro dienu, bet ne vairāk kā 10% (desmit procenti) no kopējās maksimālās iespējamās Līguma summas, ko aprēķina, ņemot vērā maksimālo degvielas daudzumu (1.3.punkts).
  7. Jebkura Līgumā noteiktā līgumsoda samaksa neatbrīvo Puses no to saistību pilnīgas izpildes.

1. **STRĪDU IZŠĶIRŠANAS KĀRTĪBA**
   1. Puses vienojas visus strīdus un domstarpības, kas varētu rasties pēc Līguma parakstīšanas, attiecībā uz šī Līguma saistībām risināt pārrunu ceļā.
   2. Visi strīdi un domstarpības saistībā ar Līgumu, ko nevar atrisināt starp Pusēm pārrunu ceļā 30 (trīsdesmit) kalendāro dienu laikā, tiek risināti Latvijas Republikas tiesā.
2. **NEPĀRVARAMA VARA**
   1. Puses nav atbildīgas par Līguma neizpildi vai nepienācīgu izpildi nepārvaramas varas apstākļu iestāšanās gadījumā, kurus Puses nevarēja paredzēt un novērst ar saprātīgiem līdzekļiem, kuri aizliedz vai ierobežo Pušu darbību un tiešā veidā ietekmē saistību izpildi. Šādā gadījumā aizkavēto saistību izpildes termiņš tiek atlikts uz laiku, kamēr pastāv nepārvaramas varas apstākļi. Tomēr, ja saistību izpilde nepārvaramas varas apstākļu dēļ nav iespējama ilgāk kā 30 (trīsdesmit) dienas, jebkura Puse ir tiesīga prasīt neiespējamo saistību izpildes atcelšanu, Pusēm vienojoties par šādas atcelšanas kārtību.
   2. Puse, kura nespēj pildīt ar Līgumu uzņemtās saistības nepārvaramas varas apstākļu dēļ nekavējoties par to paziņo otrai Pusei, tiklīdz šādi apstākļi ir iestājušies vai Puse par tiem uzzinājusi. Šajā gadījumā Puses sastāda vienošanos par turpmāko Līguma saistību izpildi un termiņiem.
   3. Gadījumā, ja Puses neievēro 8.2. punkta nosacījumus, Puses netiek atbrīvotas no saistību izpildes.
3. LĪGUMA DARBĪBAS TERMIŅŠ UN GROZĪJUMU VEIKŠANA
   1. Šis Līgums stājas spēkā tā abpusējas parakstīšanas dienā un darbojas 12 (divpadsmit) mēnešus no parakstīšanas brīža vai līdz brīdim, kamēr tiek sasniegta summa, kura ir noteikta Līguma 1.3.punktā.
   2. Puses, savstarpēji rakstiski vienojoties, ir tiesīgas izdarīt Līgumā paredzētos grozījumus un citus nebūtiskus grozījumus, kas ir pieļaujami ar Publisko iepirkumu likumu.
   3. Visas Līguma izmaiņas un papildinājumi būs spēkā tikai tad, ja tie sastādīti rakstiski un tos parakstījuši abu Pušu pilnvarotie pārstāvji. Izmaiņas un grozījumi kļūst par Līguma neatņemamu sastāvdaļu.
   4. Līguma izpildes laikā atkāpes no Iepirkuma dokumentos noteiktā un/vai piedāvājumā norādītā ir pieļaujamas tikai ar Pasūtītāja piekrišanu, kurš izvērtē katru gadījumu atsevišķi, un ar pieņemto lēmumu nepasliktina savu stāvokli un nemaina ekonomisko līdzsvaru par labu Pārdevējam.
   5. Līgums kopā ar tā pielikumiem ietver visas Pircēja un Pārdevēja vienošanās par Līguma priekšmetu un aizstāj visas iepriekšējās rakstiskās un mutiskās vienošanās un pārrunas, izņemot Iepirkuma dokumentus.
   6. Līgumu var izbeigt, Pusēm par to savstarpēji rakstiski vienojoties.
   7. Pircējs, ar rakstisku paziņojumu, ir tiesīgs Līgumu izbeigt nekavējoties šādos gadījumos:

9.9.1. ja Pircējam neapmierina Degvielas kvalitāte, ja tā neatbilst Līguma noteikumiem un Latvijas Republikas noteiktajiem Degvielas kvalitātes standartiem, ko apstiprina atbilstošs ekspertīzes vai eksperta slēdziens;

9.9.2. ja Pārdevējs vēlas samazināt Līguma 2.4.1. un 2.4.2 . apakšpunktā noteikto Degvielas cenas atlaidi;

9.9.3. ja pasludināts Pārdevēja maksātnespējas process;

9.9.4. ja Latvijas Republikas kompetenta valsts vai pašvaldības institūcija Pārdevēja saimnieciskajā darbībā ir konstatējusi Latvijas Republikas normatīvo aktu pārkāpumu un apturējusi tā darbību.

* 1. Pircējiem ir tiesīgs vienpusēji izbeigt Līgumu objektīvi pamatota iemelsa dēļ, vismaz 30 (trīsdesmit) dienas iepriekš nosūtot Pārdevējam rakstisku paziņojumu un veicot norēķinus uz Līguma izbeigšanas dienu.
  2. Pārdevējs ir tiesīgs vienpusēji izbeigt līgumu ar Pircēju, ja viņš vairāk kā 30 (trīsdesmit) dienas kavē iegādātās degvielas rēķina apmaksu vai citu objektīvi pamatota iemesla dēļ, vismaz 30 (trīsdesmit) dienas iepriekš nosūtot Pircējam rakstisku paziņojumu.
  3. Jebkurā gadījumā, ja Līgums tiek lauzts, Pusēm ir pienākums veikt savstarpējos norēķinus šajā Līgumā noteiktajā kārtībā

# VISPĀRĪGIE NOTEIKUMI

* 1. Pārdevējs un Pasūtītājs nosaka kontaktpersonas, kurām ir tiesības darboties Pušu vārdā saistībā ar Līguma izpildi. Šo personu sarakstu Puses iesniedz atsevišķi. Pusēm ir tiesības nomainīt kontaktpersonas, savlaicīgi par to brīdinot otru Pusi.
  2. Visi paziņojumi, vēstules, pavēstes un cita veida nosūtāmie dokumenti, kas nogādāti uz šajā Līgumā minētajām Pušu adresēm, uzskatāmi par saņemtiem ar saņemšanas brīdi, par ko liecina rakstisks apliecinājums (atzīme) par dokumenta saņemšanu vai 7 (septiņas) dienas pēc to izsūtīšanas dienas (pasta zīmogs). Ja nodots personiski, uzskatāmi par nodotiem nodošanas dienā.
  3. Atbildes sniegšanas termiņš uz ienākošo korespondenci (t.sk. jebkādiem saņemtajiem dokumentiem) starp Pusēm šī Līguma ietvaros ir 3 (trīs) darba dienas, ja šajā Līgumā nav atrunāts citādi.
  4. Gadījumā, ja kāda no Pusēm maina savu adresi, tālruņus, e-pastus vai norēķinu konta rekvizītus u.tml., tā ne vēlāk kā 2 (divu) kalendāro dienu laikā rakstiski paziņo par to otrai pusei, pretējā gadījumā nepaziņojusī puse nevar atsaukties uz saistību neizpildi, ko radījušas nepaziņošanas sekas. Līdz paziņojuma saņemšanas brīdim par spēkā esošu uzskatāms attiecīgai Pusei zināmais nosaukums, adrese, norēķinu konts vai pilnvarotās personas.
  5. Šī līguma noteikumi ir saistoši Pusēm un pilnā apmērā pāriet uz Pušu tiesību un saistību pārņēmējiem.
  6. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem.
  7. Līgumam pielikumā nr.1 ir pievienots Pārdevēja piedāvājums iepirkuma procedūrā, kas ir Līguma neatņemama sastāvdaļa.
  8. Līgums sastādīts divos oriģinālos eksemplāros, uz 5 (piecām) lapas pusēm , latviešu valodā, ar vienādu juridisku spēku, Līguma viens eksemplārs izsniegts Pasūtītājam un viens eksemplārs Pārdevējam.
  9. Pušu paraksti apliecina, ka tās pilnībā ir iepazinušās ar Līgumu, tām ir saprotams tā saturs un sekas.

1. **PUŠU REKVIZĪTI UN PARAKSTI**

|  |  |
| --- | --- |
| PASŪTĪTĀJSCesvaines novada dome Reģistrācijas Nr.90000054727  Adrese: Pils iela 1A, Cesvaine  Cesvaines novads, LV-4871  A/S “SEB banka”  Kods Nr.: UNLALV2X  Konts Nr.: LV47UNLA0030900130712  Cesvaines novada domes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_ Vilnis Špats | **PĀRDEVĒJS**    \_\_\_\_\_\_\_\_\_\_\_\_\_\_\_\_\_\_\_ |